open-index/open-wikipedia-markdown huggingface dataset:
Jonathan Evans

**Jonathan Evans**, baron Evans av Weardale, (født 1958) er tidligere generaldirektør i den britiske sikkerhetstjenesten MI5. Han tok over stillingen etter at hans forgjenger Eliza Manningham-Buller pensjonerte seg den 21. april 2007. I 2013 ble han etterfulgt av Andrew Parker.

Evans sluttet seg til den britiske sikkerhetstjenesten i 1980, og arbeidet opprinnelig med spionasje. Mot slutten av 1980-tallet begynte han med innenlandske tiltak mot terrorisme fra blant andre IRA. I 1999, etter at volden i Nord-Irland var sterkt redusert på grunn av Belfastavtalen, ble Evans forflyttet til den delen av MI5 som arbeider med internasjonal terrorisme. Der ble han ekspert på al-Qaida og andre grupperinger som bedrev islamsk terrorisme.

I 2005 ble Evans utnevnt til visegeneraldirektør før han ble forfremmet til å lede hele MI5 i 2007. I september 2010 uttalte Evans at Anwar al-Awlaki var Vestens fiende nummer en.

Det ble annonsert den 25. mars 2013 at Evans skulle trappe ned fra sin rolle som leder av MI5 i løpet av april 2013.

Evans ble utnevnt til kommandørridder (KCB) av Order of the Bath i 2013 for sine mangeårige tjenester for forsvar av Storbritannia. Han ble derved adlet og fikk rett til å føre tiltaleformen *[[sir]]* foran sitt navn. I desember 2014 ble han gjort til life peer med tittelen baron Evans av Weardale.

## Referanser
Folke Dahlberg

**Folke John Dahlberg** (født 24. februar 1912 i Klockargården i Askersund, død 28. august 1966 i Vättern utenfor Karlsborg) var en svensk forfatter og billedkunstner.

## Biografi
Dahlberg studerte ved Tekniska skolan 1928–31 og ved Konstakademien 1932–33. Den største delen av livet sitt levde han som eremitt på et par øyer i Vättern. Der ble han inspirert av blant annet Carl Fredrik Hills og Ernst Josephsons sykdomstegninger og utviklet en kjølig virtuos stil, hvor linjene er bygd opp av bittesmå tusjprikker. Det mystiske og makabre dominerer i hans surrealistiske bilder – en uhyggelig drømmeverden der skip, drivgods og kysten er gjennomgående motiv.

Dahlberg medvirket som illustratør i tidsskriftene Karavan, Horisont, Poesi, Vi, Folket i bild, All världens berättare og Dagens Nyheter. Han har dessuten illustrert et antall av andre forfatteres bøker, blant annet Johannes Edfelts *Brådjupt eko* 1947 og Bertil Malmbergs *Men bortom marterpålarna* 1949.

Folke Dahlbergs litterære debut kom 1948 med *Cartesiansk dykare*. Han ga siden ut flere diktsamlinger med egne illustrasjoner. Hans sentrale motiver i forfatterskapet og tegningen er Tiveden og Vättern med omgivelser. Han har blitt tildelt en rekke priser, blant annet Tidningen VIs litteraturpris.

Et Folke Dahlberg-selskap ble etablert i år 2002.

## Bibliografi

* *Vätterns ljusfenomen* 1936
* *Cartesiansk dykare* 1948
* *Vättern* 1949
* *Den berusade båten* 1950
* *Tiveden* 1952
* *Lustvandrare utan trädgård* 1953
* *Göta kanal* 1954
* *Roende* 1956
* *Leva vid Vättern* 1958
* *Segel* 1959
* *Vätterns röding* 1960
* *Sjöförklaring* 1962
* *Vattenår* 1963
* *Havet slutet* 1966
* *Resa i Karmin* 1969
* *Tal på Övralid 1960* 1976

## Priser og utmerkelser
* Svenska Dagbladets litteraturpris 1949
* Tidningen VIs litteraturpris 1952
* Sveriges Radios Lyrikpris 1960
* Övralidspriset 1960

## Referanser


## Kilder
* Delvis fra Svenskt konstnärslexikon del III side 20-21 Allhems Förlag Malmö
* Bra Böckers lexikon, 1974
Nordmannviktinden

**Nordmannviktinden** er et fjell mellom Nordmannvik og Olderdalen i Kåfjord kommune, Troms fylke. Det har en høyde på  meter over havet. Fjellet er mulig å bestige, men er utsatt for rasfare vinterstid, da stigningen fra 300 til 700 meter over havet har godt over 30° helling.

## Fotnoter



## Referanser
Nesma Airlines

**Nesma Airlines** er et egyptisk flyselskap med en saudiarabisk *joint venture* (Nesma gruppen), med hovedkvarter i Kairo, Egypt. Nesma Airlines viktigste operative baser er Sharm el-Sheikh internasjonale lufthavn / Hurghada internasjonale lufthavn / Kairo internasjonale lufthavn.

## Drift
Nesma Airlines første kommersielle flytur var den 18. juli 2010 fra Hurghada til Ljubljana. Flyselskapet opererer charterfly som knytter Egypts mest populære turiststeder til Europa og Midtøsten, i hovedsak til Saudi-Arabia, Storbritannia, Italia, Spania, Polen og Frankrike.
Den 24. juni 2011 startet flyselskapet også ordinære rutefly til Tabuk og Ta'if i Saudi-Arabia. 

## Destinasjoner
Nesma Airlines destinasjoner per september 2014:

* **Egypt**
** Kairo – Kairo internasjonale lufthavn

Til:

* **Saudi Arabia**
** Abha – Abha regionale lufthavn
** Al-Jawf – Al-Jawf lufthavn
** Gassim – Prins Nayef bin Abdulaziz regionale lufthavn
** Ha'il – Ha'il regionale lufthavn
** Jeddah – Kong Abdulaziz lufthavn
** Tabuk – Tabuk regionale lufthavn
** Ta’if - Ta’if regionale lufthavn
** Yanbu - Prins Abdul Mohsin bin Abdulaziz lufthavn

Men mesteparten av flyselskapets nåværende virksomhet er sentrert rundt charterfly fra egyptiske feriesteder til følgende europeiske land:

* Armenia
* Frankrike
* Irland
* Italia
* Makedonia
* Polen
* Romania
* Serbia
* Slovakia
* Storbritannia
* Tsjekkia
* Tyskland

## Flåte
Nesma Airlines flåte består i august 2011 av følgende fly.

Per april 2012, vil den gjennomsnittlige alderen på Nesma Airlines flåten være 10,1 år gammel.

## Referanser


## Eksterne lenker
*
Birgitte Ekle

**Birgitte Ørner Ekle** (født 1948) er en dansk sanger, sopran, bosatt i Norge. Hun har sin sang- og musikkutdannelse fra Universität für Musik und darstellende Kunst Wien hvor hun studerte med kammersängerin prof. Hilde Rössel-Majdan, i Norge sangstudier med Ingrid Bjoner. Hun har konsertert i flere land og medvirket i flere operaoppsetninger i Trondheim, Bergen, Bodø og Wien. I tillegg til utøvende virksomhet, underviser hun i sang, og var fra 1997 til 2003 ansatt som sangpedagog ved Goetheanistisches Konservatorium i Wien. Hun bor nå i Trondheim hvor hun har drevet sitt private sanginstitutt siden 2003.

## Referanser


## Eksterne lenker
* Birgitte Ekle sin hjemmeside. 
* Svein Morten Havaas: ''Serverer Lunds musikalske perler''. Farsunds Avis (Publisert 11. juni, oppdatert 9. oktober 2012. Besøkt 30. mars 2013.)
Per-Erik Rundquist

**Per-Erik Gunnar Rundquist** (født 22. mars 1912 i Stockholm, død 12. desember 1986 på samme sted) var en svensk poet, forfatter og manusforfatter. Han hadde sin litterære debut i 1938, med romanen *Sven-Patrik*. Blant hans mange romaner er *Kalla mig Ismael!* fra 1950 og *Generalen* fra 1953. Han ble tildelt Doblougprisen i 1974.

## Personlige liv
Rundquist studerte i sine unge år ved Otte Skölds målarskola, deretter fortsatte han studiene ved en reklamekunstskole. Han har hovedsakelig være i virksomhet som  forfatter. Han var gift med skuespillerinnen Irma Christenson og far til skuespilleren Mikael Rundquist.

## Bibliografi
* 1938 – Sven–Patrik
* 1939 – Medan ingenting händer 
* 1940 – Luft under vingen
* 1941 – Solo i negerbyn
* 1941 – Två rum på Gärdet
* 1942 – Pank bland fågelfria
* 1944 – Horisontlinje
* 1945 – Farväl till sommaren
* 1946 – Den strimma av verklighet
* 1948 – De små vid havet
* 1950 – Kalla mig Ismael!
* 1950 – Utsatt till vargarna
* 1953 – Generalen 
* 1955 – Den spanska schalen
* 1957 – Nöjesresa
* 1958 – Irene
* 1960 – Låtsaslek
* 1961 – Den ofulländade sommaren
* 1966 – Visst kan delfiner tala
* 1976 – Oss cirkusfolk, oss älskande emellan 
* 1977 – Men störst av allt är kärleken till vem
* 1980 – Punkten

## Priser og utmerkelser
* 1950 – Tidningen VIs litteraturpris 
* 1957 – Aftonbladets litteraturpris 
* 1958 – Litteraturfrämjandets stora pris 
* 1967 – De Nios stora pris

## Referanser


## Eksterne lenker
*
Evje skoles musikkorps

**Evje Skoles Musikkorps** ble stiftet 5. mars 1913 med 25 medlemmer, og er det eldste skolekorpset i Akershus. Primus motor var lærer Henrik Søreide, og korpsets første dirigent var musikksersjant H. Foss. Henry Pehreson var korpsets dirigent fra 1946 til 1975. Korpset var et foregangskorps i individuell undervisning med gruppetrening. Dette startet i midten av 1960-årene. Jentene slapp først til som musikanter i 1973 etter en intens debatt. Dog ble drilltroppen for jenter etablert allerede i 1966.

## Uniform
Korpset fikk nye uniformer til 100-årsjubileumet i 2013. Uniformene deres består av røde jakker med svart krage og svarte bukser. Lua er svart med hvite kanter og en hvit dusk foran. Drill har hvite uniformer. De tidligere korpsuniformene var røde med hvite skjorter, rødt slips og lue. Drill med røde skjørt og hvit jakke, hvite hatter.

## Referanser
Mads Ringen

**Mads Ringen** (født 2. mars 1888 i Ask på Ringerike, død 9. april 1971) var en norsk redaktør, kommunerevisor, ordfører og politiker (AP/NKP).

Han ble født på småbruket Ringen ved Ask, og startet før konfirmasjonsalderen med gårds- og skogsarbeid. Som syttenåring begynte han i 1905 som fabrikkarbeider, første ved Hen tresliperi, så ved Hønefoss Brug. Fra 1911 var han gruvearbeider ved Ertelien gruver. Fra 1920 arbeidet han som elektriker og maskinist, før han i 1922 ble reisesekretær i Buskerud Arbeiderparti. 

Ved den store splittelsen i Arbeiderpartiet i november 1923 fulgte fylkespartiets flertall det nye Norges Kommunistiske Parti. Etter splittelsen startet NKP sin egen avis i Drammen, *[[Buskerud-Arbeideren]]*. Ringen deltok i redaksjonskomiteen og sto i 1923–1924 som redaktør for avisen.

Fra 1925 til 1930 var han materialforvalter for Statens vassdragsvesen. I årene 1928 til 1931 var han kommunerevisor i Norderhov, og i årene 1931 til 1938 Norderhov-ordfører og formannsskapssekretær. 

Han var på nytt kommunerevisor fra 1938 til 1943 og fra 1945 til 1960. Fra 1945 hadde han også en ny periode som ordfører og formannsskapssekretær. Ringen satt også fengslet på Grini i okkupasjonstiden.   

Ringen var medlem av Buskerud fylkesutvalg i årene 1934–1938, medlem av representantskapet for Lier Asyl 1932–1938 og styret i fylkets elektrisitetsforsyning fra 1932 til 1939. Han var direksjonsmedlem i  A/S Otto Grundt Røsholm fra 1935, landsstyremedlem i Norsk Bonde- og Småbrukerlag fra 1933 til 1948. Han var formann i Buskerud fylkes revisorforening fra 1950 og nestformann i Kommunerevisorforbundet fra 1951 til 1953.

Ringens sønnesønns sønn ble født 2. mars 1974 og oppkalt etter ham.

## Referanser
Walentin Chorell

**Walentin Chorell** (født 8. april 1912 i Åbo, død 18. november 1983 i Helsingfors) var en finlandssvensk forfatter, dramatiker og manusforfatter.

Chorell debuterte som lyriker 1941 med *Vinet och lägeln* men gikk senere over til å skrive romaner og skuespill, deriblant farser. Gjennombruddet fikk han med stykket *Fabian öppnar portarna* (1941) som hadde stor suksess på mange svenske scener. En lang rekke av hans teaterstykker og hørespill har for øvrig blitt fremført i Sverige.

Konflikten mellom individets behov og samfunnets krav er et viktig tema i forfatterskapet til Chorell.

## Bibliografi (utvalg)
* Agneta och lumpsamlaren
* Blindtrappan 
* Calibans dag
* De barmhärtiga
* Dockorna
* Fem spel
* Intim journal 
* Knappen 
* Kvinnan 
* Lektion för döden
* Rävsaxen 
* Sista leken

## Referanser


## Kilder
* Bra Böckers lexikon, 1973

## Eksterne lenker
* 
* 
* 
*  Biografi hos Svenska litteratursällskapet i Finland
Arbeidernes og bøndenes rødegardister

**Arbeidernes og bøndenes rødegardister** (노동자 농민 홍위병) er en paramilitær styrke i Nord-Korea. Den er Nord-Koreas største sivilforsvarsstyrke og hadde i 2007 en beregnet mobiliserbar styrke ca 3,5 million mann. Styrken ble dannet den 14. januar 1959 av Kim Il-sung og er både understilt det nordkoreanske forsvarsministerium, men også det koreanske arbeiderparti (kommunistpartiet).

## Referanser
Åsmund Nygård

**Åsmund Karl Nygård** (1896&ndash;1958) var en norsk boktrykker, redaktør og NKP-politiker.

Fra 1937 var Nygård redaktør for NKPs avis i Vardø, *[[Finnmark Fremtid]]*. Han var også blant de sentrale NKP-erne i fylket som i august 1940 møttes på Jakobsnes i Sør-Varanger og forsøkte å trekke opp retningslinjer for illegalt arbeid og motstandskamp. På møtet deltok blant andre Gotfred Johan Hølvold og Håkon Sneve fra Sør-Varanger samt Sverre Søderstrøm, leder av partilaget i Kiberg.

## Referanser
Roberta Connolly

**Roberta Connolly** (født 23. august 1977) er en irsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Hun var funksjonsfrisk fram til hun var ca. 10 år gammel, og drev da med mange typer sport, bl.a. terrengløp og turn. Hun ble skadd da hun på kjørt på av en bil.

## Karriere
Connolly deltok i Verdenscupen i boccia 2003, der hun kom på 13.-plass i klassen BC2. Irland kom her på 8.-plass i lagkonkurransen (BC1-2). Året etter deltok hun i Paralympiske sommerleker 2004 i Athen. Der gikk hun videre til sluttspillet, men ble slått ut i åttendedelsfinalen, der hun tapte 0-5 for portugisiske Pedro Silva. Hun endte her på 15.-plass. I lagkonkurransen kom Irland på fjerdeplass i sin gruppe i gruppespillet, og gikk ikke videre til sluttspillet, og endte på 7.-plass sammenlagt.

I EM i boccia 2005 i Póvoa de Varzim i Portugal kom hun på 20.-plass individuelt, mens Irland kom på 4.-plass i lagkonkurransen. Hun endte på 36.-plass ved VM i boccia 2006, men Irland greide en 5.-plass i lagkonkurransen. Ved utgangen av 2006 var hun dermed rangert som nummer 18 i verden i sin klasse. 

I 2007 deltok hun ved Verdenscupen i boccia 2007, der hun endte på 39.-plass i den individuelle konkurransen. I lagkonkurransen i klassen BC1-2 kom det irske laget på 8.-plass. Hun deltok igjen i Paralympiske sommerleker 2008 i Beijing, men greide ikke å kvalifisere seg til sluttspillet, etter at hun vant én og tapte to kamper i gruppespillet. Dette ga 20.-plass i sammendraget. Irland gikk videre til sluttspillet i lagkonkurransen, men ble slått ut av Kina i kvartfinalen, der Irland tapte 2-12. Irland endte med det på 7.-plass. 

Connelly endte på 20.-plass i EM i boccia 2009, etter at hun ble slått ut i gruppespillet. Bedre gikk det i lagkonkurransen, der Irland kom på 4.-plass etter å ha tapt bronsefinalen 2-6 for Spania. Også ved VM i boccia 2010 ble hun slått ut i gruppespillet, med to seire og to tap, og endte på 33.-plass. Hun kom på 4.-plass i verdenscupen i boccia 2011, der hun tapte bronsefinalen 1-3 for brasilianske Maciel Sousa Santos, mens Irland kom på 16.-plass i lagkonkurransen. Senere samme år deltok hun også i Europacupen i boccia 2011 på Hamar, der hun kom på 6.-plass individuelt. Det ble ikke arrangert par- og lagkonkurranser i dette mesterskapet. Dermed var hun rangert som nummer 13 i verden ved utgangen av 2011.

I de paralympiske sommerleker 2012 i London deltok hun både individuelt og i lagkonkurransen. Hun ble slått ut i 16.-delsfinalen, der hun tapte 2-5 for slovakiske Robert Mezik. Irland ble slått ut i innledende runde, der de spilte i gruppe sammen Sør-Korea og Brasil. De andre deltakerne på det irske laget var Tom Leahy, Padraic Moran og Gabriel Shelly.

## Referanser


## Eksterne lenker
* Profil hos IPC
* London 2012 - Roberta Connolly
* London 2012 - Athletics - Boccia (resultater PL 2012)
Eliteserien i futsal 2013/14

**[[Eliteserien i futsal]] 2013/14** var det øverste nivået i norsk herrefutsal sesongen 2013/14. Sesongen startet i november 2013 og ble avsluttet i mars 2014. Vegakameratene ble denne sesongen seriemester for fjerde år på rad, mens Grorud og Nidaros tok henholdsvis andre- og tredjeplassen. Solør og Horten rykket ned til 1. divisjon.

## Tabellen

## Lagene




## Arenaene

## Terminliste

## Målscorere


## Eksterne lenker
* Norges Fotballforbund futsal
Peer Guldbrandsen

**Peer Vilhelm Norden Guldbrandsen** (1912–1996) var en dansk forfatter, filmregissør, filmprodusent og skuespiller.

Peer Guldbrandsen var sønn av skuespiller ved Det kongelige Teater Johannes Guldbrandsen og hustru, kongelig solodanserinne Valborg Borchsenius. Han var bror av forfatteren Alice Guldbrandsen.

## Filmografi
* *[[Genboerne]]* (1939)
* *[[Jeg mødte en morder]]* (1943)
* *[[Det store ansvar]]* (1944)
* *[[De røde enge]]* (1945)
* *[[Penge som græs]]* (1948)
* *[[Dorte (film)|Dorte]]* (1951)
* *[[Amor i telefonen]]* (1957)
* *[[Det stod i avisen]]* (1962)
* *[[Et døgn uden løgn]]* (1963)
 * *[[Sommer i Tyrol (film fra 1964)|Sommer i Tyrol]]* (1964)
* *[[Een pige og 39 sømænd]]* (1965)
* *[[Der var engang]]* (1966)
* *[[Mig og min lillebror]]* (1967)
* *[[Nyhavns glade gutter]]* (1967)
* *[[Der kom en soldat]]* (1969)
* *[[Præriens skrappe drenge]]* (1970)
* *[[Og så er der bal bagefter]]* (1970)
* *[[Fætrene på Torndal]]* (1973)
* *[[Sønnen fra Vingården]]* (1975)
* *[[Hør, var der ikke en som lo?]]* (1978)

## Referanser


## Eksterne lenker
*
Marianne Zetterström

**Marianne Ivarsdotter Zetterström** (født *Enhörning*; 1912–2011) var en svensk journalist, forfatter og kåsør. 

Zetterström var fra 1943 gift med Erik Zetterström (Kar de Mumma) frem til dennes død i 1997. Hun var mor til forfatteren Carl Zetterström.

Marianne Zetterström arbeidet som journalist i flere aviser, deriblant *[[Femina]]*, *[[Svenska Dagbladet]]* og *[[Vecko-Journalen]]*. I 1967 ble hun tildelt Filmpennan. Hun arbeidet under pseudonymet «Viola». 

## Bibliografi
* En bukett av Viola 1967
* En sån vacker dag 1968
* Ögonblick 1969
* Porträtt i en brödrost 1970
* Dagblad 1971
* Dagarna i våras 1972
* Utmed vägen 1973
* Den sommaren 1974
* Morgon i Sverige 1975
* Den farliga leksaken 1976
* Barnet vid fönstret 1977
* Jämna kullerbyttor 1978
* Årsberättelse 1979
* Ordalek och småmynt 1980
* Ensligt belägna 1981
* Paradisets glasveranda 1982 
* Somrar 1983 
* Glädjen är en ros 1983
* Vi ringer nån gång 1985
* Om en månad 1986
* Kom nära 1988
* Undrens tid 1990
* En dag som den här 1993

## Priser og utmerkelser
* Bernspriset 2003

## Referanser
Vegtistelslekta

**Vegtistelslekta** (*Cirsium*) er en slekt i kurvplantefamilien. Hit hører de fleste tistlene som vokser i Norge. 

De er to- eller flerårige urter. Stengelen er opprett, og har av og til kanter med torner. Bladene er spiralstilte og har som regel tornete kanter. Blomstene er som regel rødfiolette, men kan være gule eller hvite. Frøene spres med vinden ved hjelp av en fnokk som er fjærformet. Det siste trekket skiller dem fra krusetistelslekta (*Carduus*).

## Arter i Norge
* dvergtistel (*C. acaule*)
* åkertistel (*C. arvense*) 		
* engelsktistel (*C. dissectum*) 		
* hvitbladtistel (*C. heterophyllum*) 	
* kåltistel (*C. oleraceum*)
* myrtistel (*C. palustre*) 		
* vegtistel (*C. vulgare*) 
	
## Kilder
* 
* 
* 

## Eksterne lenker
*
Har ni hört kamrater

***Har ni hört kamrater*** er et svensk musikkalbum, utgitt av Fria Proteatern (NJA-gruppen) i 1971. Artistene bak plata hadde en uttalt politisk målsetting med albumet: «Folkets kultur har skapats i kampen för bättre villkor. Den har också skapats i kamp mot herrarnas kultur. Vi måste slå vakt om och utveckla folkets kultur!»  

Ti av sangene på plata var ifølge coverteksten skrevet sammen med arbeidere ved Volvo Göteborgsverken og arbeidere og bønder i Övertorneå kommune. Ni av dem inngikk i Fria Proteaterns oppsettinger *Strejken på Volvo* og *Pjäsen om Norrbotten*, mens en var fra *Nya Norrbottenspjäsen*. En sang var hentet fra Vietnam, og en var skrevet av medlemmer i De förenade FNL-gruppernas sanggruppe Fridom Singers. 

Albumet  var av og med Rolf Adolfsson, Mia Benson, Gudrun Berg, Thomas Bolme, Stefan Böhm, Stig Engström, Anders Forsslund, Gunilla Hammarström, Helena Henschen, Gunnar Idring, Angelica Langhammer, Lennart Lidström, Inger Liljefors, Ann-Sofi Nilsson, Gunnar Ohrlander, Stefan Ringbom, Per Sandborgh, Rolf Skoglund, Marie-Louise Söderström og Röda Stjärnan. 

## Sporliste
### Side 1
# «Har du hört vad som hänt» 
# «Det blir hårda tider» 
# «Sång om enhetsfronten» 
# «Balladen om en by» 
# «Hårt mot hårt»
# «Ni Volvos höga herrar»
# «Har ni hört kamrater»
# «Så skapar vi en front»

### Side 2
# «Familjerna splittras»
# «Strejk i skogen»
# «Minns du vår kommun»
# «Jag kommer hem igen»
# «Steg för steg»
# «Frihet är det bästa ting»
# «Glanshammarvisa»
# «Ut til fronten»

## Eksterne lenker
James Collett (1728–1794)

**James Collett** (født 28. august 1728 i Christiania, død 15. november 1794 i Christiania) var en norsk kjøpmann i Christiania. Han overtok den handelsvirksomhet, Collett & Leuch, som hans farfar James Collett (1655–1727) grunnla, og videreførte virksomheten sammen med Morten Leuch, bl.a. med eiendommer i Trysil og Enebakk (Flateby-godset), sagbruk i Enebakk, Fet, Nittedal og ved Akerselven. Han engasjerte seg også i flere fabrikkprosjekter, som han tjente lite på. Han var sterkt engasjert i musikk- og teaterlivet i Christiania.

## Referanser


## Litteratur
* Alf Collett: *En gammel Christiania-Slægt. Familien Collett og Christianias Fortid*, Christiania 1888
Peter Elieson

**Peter Elieson** (1770–1833) var en norsk gårdbruker, postmester og stortingsmann.
Han var fra Hafslund i Skjeberg i Østfold. Fra syvårsalderen ble han oppfostret hos morbroren Johan Collett i København. Han ble student i 1787, men gav opp jusstudiene etter noen år. I 1792 kjøpte han storgården Evje i Rygge.

Elieson var 3. representant fra Smaalenenes amt i 1821 og på det overordentlige Stortinget året etter. Både i 1821 og 1822 var han sekretær i Lagtinget. I 1821 var han medlem av 14 komiteer, bl.a. konstitusjonskomiteen og komiteen om brennevinsbrenning på landet. Han var også medlem av riksretten 1821–22.

I 1831 ble Elieson postmester i Moss og bosatte seg der. Han døde i Moss to år senere. John Elieson var hans sønn. Hans ene datter Caroline Andrea, ble gift med Lars Bastian Ridder Stabell, mens en annen datter, Anna Dorothea ble gift med baron Wilhelm Frederik Wedel-Jarlsberg. 

## Referanser



## Eksterne lenker
*
Filippeion

**Filippeion** i Altis av Olympia på Peloponnes var et minnesmerke som besto av statuer av familien til kong Filip II av Makedonia, inkludert var Filip II selv, hans sønn Aleksander den store, hans hustru Olympias, hans far Amyntas III og mor Eurydike I. Skulpturene ble framstilt av den athenske skulptøren Leokares for å feire Filips seier i slaget ved Khaironeia i 338 f.Kr. Dette var det eneste byggverket på innsiden av Altis som var dedikert til mennesker, og ikke guder.

## Referanser


## Eksterne lenker
* «Philippeion», *Hellenic Ministry of Culture and Tourism*
* «Olympia, Philippeion (Building)» hos Perseus
Christian Lasson

**Christian (Otto Carl) Lasson** (født 3. juli 1830, død 7. juli 1893) var regjeringsadvokat i Norge fra 1873 til 1893. Han var også svært musikk- og kulturinteressert.

Hans foreldre var statsråd og høyesterettsjustitiarius Peder Carl Lasson og Ottilia Pauline Christine von Munthe af Morgenstierne (1804–1886). Han var gift med sin kusine Alexandra Cathrine Henriette von Munthe af Morgenstierne (f. 1838 i St. Petersburg, død 1881), datter av sorenskriver  Christian Frederik Jacob von Munthe af Morgenstierne og den russiske prinsessen og tidligere hoffdamen Anastasia Soltikoff. Han ble høyesterettsadvokat 28. juni 1861 og var regjeringsadvokat fra 1873 til 1893.

I ettertid er Christian Lasson også kjent som far til Oda Krohg, Per Lasson og Bokken Lasson, som alle utfoldet seg innen ulike kunstarter.

Lasson er gravlagt på Vår Frelsers gravlund i Oslo.

## Referanser


## Litteratur
* Norsk biografisk leksikon 1, bd. 8
Palestina (album)

***Palestina*** er et musikkalbum utgitt på plateselskapet MAI i 1975. En rekke norske grupper bidrar på LP-plata, som ble utgitt i samarbeid med Palestinakomiteen i Trondheim.

Plata ble produsert av Arvid Esperø og Haakon Manheim og innspilt i Arctic studio (MAI 7504).

## Sporliste
### Side 1
#«Juleevangelium» (Folk flest)
#«Vesle kassim» (Jerikos Murerlaug)
#«Fedayine» (Rødt Kor / Trondheim)
#«Fritt Palestina» (Folk flest)
#«Dette deilige land» (Jerikos Murerlaug)
#«Det nye livet» (Isenkram og medlemmer i SIT, Studentenes Interne Teater)
### Side 2
#«Jødisk partisansang» (Hans og Stein)
#«La Palestina leve» (Jerikos Murerlaug)
#«Norske hender» (Hans og Stein)
#«Etter Lillehammermordet» (Folk flest)
#«Ashbal» (Isenkram)
#«Palestinakomiteen» (Vømmøl og Porselen)
#«Biladi» (Rødt Kor / Trondheim)

## Referanser
Parapanamerikanske leker

**Parapanamerikanske leker** er en multisportkonkurranse for utøvere med fysiske handikapp, som arrangeres hvert fjerde år. Lekene arrangeres i etterkant av Panamerikanske leker. 

## Arrangementer

## Se også
* Panamerikanske leker
* Asian Para Games
* Paralympiske leker

## Eksterne lenker
* Amerikas Paralympiske Komité (APC)
Arona (Tenerife)

**Arona** er en kommune sør på den spanske øya Tenerife i Kanariøyene. Arona ligger 81 km fra Santa Cruz de Tenerife, som er provinshovedstad, den største byen på øya. Den har omkring 80&nbsp;000 innbyggere og har vokst kraftig de seinere åra på grunn av turistindustrien.

I kommunen finnes turiststeder som Los Cristianos, Playa de las Américas, Costa del Silencio og Las Galletas. Her ligger også det sørligste punktet på Tenerife, Punta Salemas.

## Historie
Området var tidligere tynt befolket. Ei kirke ble bygget her på 1600-tallet og mot slutten av 1700-tallet fikk området status som  kirkesokn. Hovednæring fram til 1900-tallet var fiske og jordbruk, som inkluderte  bananplantasjer og kvegdrift. Det var også et lite dagbrudd i fiskelandsbyen Los Cristianos på 1800-tallet.

Utover på 1900-tallet ble turisme og charterturisme stadig viktigere.  Om lag 60 % av innbyggerne jobber i dag i turistnæringen.

## Referanser


## Eksterne lenker
* Kommunens offisielle hjemmeside (spansk)
* Turistinformasjon (spansk, engelsk, fransk)
Krusetistelslekta

**Krusetistelslekta** (*Carduus*) er en slekt i kurvplantefamilien. Hit hører mange tistelarter, men krusetistel er den eneste som er vanlig i Norge. 

De er toårige urter. Stengelen har kanter med torner. Bladene er spiralstilte med tornete kanter. Blomstene er som regel rødfiolette, men kan være hvite. Frøene spres med vinden ved hjelp av en fnokk som består av enkelthår. Det siste trekket skiller dem fra vegtistelslekta (*Cirsium*).

## Arter i Norge
* piggtistel (*C. acanthoides*)
* krusetistel (*C. crispus* subsp. *multiflorus*) 
* mølletistel (*C. hamulosus*)
* nikketistel (*C. nutans*)
* smaltistel (*C. tenuiflorus*)
* olymptistel (*C. thoermeri*) 
	
## Kilder
* 
* 
* 

## Eksterne lenker

*
Parapanamerikanske leker 2011

**Parapanamerikanske leker 2011** var de fjerde parapanamerikanske leker som ble arrangert. Det ble arrangert i Guadalajara i Mexico. 

Mesterskapet er for utøvere med fysiske handikapp, og 1&nbsp;355 deltakere fra 24 land deltok.

## Øvelser
13 idretter var representert, med underøvelser:

*  Bueskyting (3) 
*  Friidrett (113) 
*  Boccia (4) 
*  Sykling
**  Landeveissykling (13)
**  Banesykling (10)

*  5-a-side fotball (1)  
*  Goalball (2) 
*  Judo (13) 
*  Styrkeløft (6)  
*  Sittevolleyball (1)  

*  Svømming (86) 
*  Bordtennis (21)  
*  Rullestolbasketball (2) 
*  Rullestoltennis (4)  

## Se også
*Panamerikanske leker 2011

## Eksterne lenker
* Guadalajara 2011
Fjelltistel

**Fjelltistel** (*Saussurea alpina*) er en plante i kurvplantefamilien. 

Den er en flerårig lav til middelshøy urt med ovale til lansettformede blader. Bladene er hvitfiltete, og med eller uten tenner. Bladene har aldri torner, så navnet tistel er litt misvisende. Blomsterkurvene er purpur og dufter av vanilje. Fjelltistel vokser i fuktig eng og skog, i høyfjellsvegetasjon og vierkratt. I Jotunheimen finnes den opptil 2110&nbsp;moh, og i Alpene opptil 3000&nbsp;moh.

Utbredelsen omfatter Fennoskandia, nordlige deler og fjellstrøk i Sibir, Skottland, Alpene, Karpatene og Pyreneene. I Irland er den knyttet til berg ved havet. Fjelltistel er vanlig i det meste av Norge, spesielt i fjellet. På Svalbard er arten kun funnet på Kapp Berg på sørvestkysten av Spitsbergen.

## Referanser




## Litteratur
* 

## Eksterne lenker
* 
* Svalbards flora - ''Saussurea alpina'' (L.) DC.
Granittfjellet

**Granittfjellet** er et fjell lengst sørvest i Wohlthatmassivet i Dronning Maud Land. Det ligger rett øst for Skeidshovden og strekker seg 2880 moh.

Granittfjellet ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble ytterligere flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet *Gora Granitnaja*.

## Se også
*Liste over fjell i Dronning Maud Land

## Referanser
Samfundet for Dansk Genealogi og Personalhistorie

**Samfundet for Dansk Genealogi og Personalhistorie**, tidligere **Samfundet for dansk-norsk Genealogi og Personalhistorie**, er en forening som ble etablert 22. november 1879 med avdelinger i Danmark og Norge, for å fremme kunnskapen om genealogi, personalhistorie og beslektede vitenskaper i de historiske tvillingrikene. Foreningen har siden 1880 utgitt *[[Personalhistorisk tidsskrift]]*. I 1926 brøt den norske avdelingen ut, og medlemmene dannet sin egen selvstendige forening, Norsk Slektshistorisk Forening.

Foreningen står også bak utgivelser som *Latinskolens religionslærere 1853–1903*, *Lærere ved Københavns Universitet 1537-1977* og *Kraks Blå Bog, Register 1910-1988*. Siden 1979 har foreningen utdelt *Samfundet for dansk Genealogi og Personalhistories æresmedalje*, for «en bemærkelsesværdig personalhistorisk indsats inden for forskning, litterær virksomhed eller organisationsarbejde».

## Formenn
* 1879–1885: Kabinettsekretær J.P. Trap 
* 1885–1901: Amtmann M.H. Rosenørn
* 1901–1903: Riksarkivar C.F. Bricka
* 1904–1917: Arkivar A. Thiset
* 1917–1948: Kgl. ordenshistoriograf, dr. phil. Louis Bobé
* 1949–1957: Kgl. ordenshistoriograf, overarkivar, dr. theol. Bjørn Kornerup
* 1958–1966: Administrator Albert Fabritius
* 1966–1979: Avdelingsbibliotekar Svend Houmøller
* 1979–1980: Ekspedisjonssekretær Finn H. Blædel (fung.)
* 1980–1993: Landsarkivar, cand. mag. Hans H. Worsøe
* 1993–2002: Espedisjonssekretær Finn Andersen
* 2002–: Arkivsekretær Birgit Flemming Larsen

## Eksterne lenker
* Genealogi.dk
DS «Kannik»

**DS «Kannik»** var et lasteskip bygget av A. Stephen & Sons, Glasgow som «Marthara». Skipet ble solgt til rederiet Brødrene Olsen i Stavanger i september 1915. Torpedert og sank året etter. 
## «Marthara»
*1894: nov.: Levert til SS Marthara Co. Ltd. ved Macklay & McIntyre, Glasgow. Døpt «Marthara»

## «N.Verveniotis»
*1901:	Solgt til N. M. Verveniotis, Hydra, Hellas. Omdøpt «N.Verveniotis»

## «Kannik»
*1915: september: Solgt til A/S Vestlandske Lloyd ved Brødrene Olsen, Stavanger. Omdøpt «Kannik»
*1916: 23. mars: Truffet midskips av en torpedo avfyrt fra den tyske ubåten UB-18. Skipet var ankommet Le Havre fra New York med stykkgods og lå på reden. Ingen omkom.

## Kilder

* www.skipet .no

## Eksterne lenker
* «Marthara» www.mariners-list.com
* «Kannik» www.wrecksite.eu
Boccia ved parapanamerikanske leker 2011

**Boccia** var en av idrettene det ble konkurrert i ved Parapanamerikanske leker 2011 i Guadalajara i Mexico.

## Medaljeoversikt

## Resultater
### BC1

Eduardo Ventura Flores slo Eliana Henao Gonzales 9-0 i finalen, og Jose Carlos Chagas slo Mauricio Javier Ibarbure 5-2 i bronsefinalen.

### BC2

Adam Dukovich slo Pablo Cortez 4-1 i finalen, og Dave Richer slo Luiza Lisboa 5-2 i bronsefinalen.

### BC3

Paul Gauthier slo Maria Belén Ruiz 7-5 i finalen, og Clodoaldo Massardi slo Martin Dubois 6-2 i bronsefinalen.

### BC4

Fábio Moraes slo Marco Dispaltro 4-1 i finalen, og Josh Vander Vies slo Caroline Vietnieks 5-4 i bronsefinalen.

## Eksterne lenker
* Guadalajara 2011 - resultater
* CPISRA - Guadalajara 2011 Parapan American Games
Falkfjellet

**Falkfjellet** (nordsamisk: *Gielas*) er et fjell på Varangerhalvøya i Vadsø kommune i Finnmark. Fjellet ligger i Varangerhalvøya nasjonalpark.

Fjellet var åsted for en krasjlanding med en tysk Messerschmitt Bf 110 den 4. mai 1943. Både piloten og skytteren ble skadet, men overlevde.

## Fotnoter



## Referanser
Nikarete av Megara

**Nikarete av Megara** (gresk: Νικαρέτη) var en kvinnelig filosof på 300-tallet f.Kr. i antikkens Hellas. Hun tilhørte den megariske skole (etter Euklid fra Megara). Megara var en gammel by i Attika i Hellas.

Hun blir omtalt av historikeren Athenaios som en hetære av god familie og utdannelse, og skal ha vært en student av Stilpon. Blant Stilpons andre studenter var Zenon fra Kition, stoisismens grunnlegger. Diogenes Laertios hevdet at hun var elskerinnen til Stilpon, skjønt han hadde en hustru. Hennes kjærlighet for Stilpon førte til at hun ble latterliggjort av komedieforfatteren Krates fra Athen. Athenaios hevdet samtidig at hun var elskerinnen til oratoren Stefanos, men det er antagelig en forveksling av identitet med Nikarete av Korint, kjent prostituert og bordelleier.

I hvilken grad det er troverdig at Nikarete fortjente betegnelsen hetære er diskutabelt. Tilknytningen hetærer (som kvinnelig selskap) med filosofer og poeter var ikke utelukkende grunnet deres kjønn alene, men også for deres litterære forfinelse og dyktige konverseringskunst ved bordet. Både Nikarete og Bilistike fra Argos ble priset både for deres kulturelle bidrag, og deres gode familiebakgrunn og utdannelse. De var kulturelle og intelligente, hvilket er beviselig ved en lengre passasje fra dramatikeren Makhons *Kreiae* (Anekdoter), fortellinger om deres vittigheter ved bordet, og anekdoter fra Lynkeos fra Samos. De synes å være bemerkelsesverdige kvinner i et gresk samfunn som ga kvinner få muligheter. Nettopp av den grunn kan det hende at selv en fri kvinne måtte knytte seg til en mann (i en eller annen forbindelse) for å opprettholde sin frihet.

## Se også
* Leontion

## Referanser
Lachlan

**Lachlan** er et skotsk og engelsk mannsnavn. Navnet er i dag mye brukt i Australia og New Zealand, men er nokså uvanlig i andre land. Navnet betyr «nordmann».

## Etymologi
*Lachlan* har opprinnelse i det gæliske navnet *Lachlann*, som igjen er avledet av det eldre gæliske navnet *Lochlann*. Navnet var opprinnelig et skotsk kallenavn på personer fra Norge. I Skottland ble Norge omtalt som *land of the lochs* («innsjø-landet»), eller *lochlann*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Lachlan Macquarie (1762&ndash;1824), skotsk offiser som tjenestegjorde som guvernør i New South Wales
* Lachlan Nieboer (f. 1981), engelsk skuespiller
* Lachlan Buchanan (f. 1990), australsk skuespiller
* Lachlan Bailey, australsk fotograf
* Murray Lachlan Young, britisk dikter

## Referanser


## Eksterne lenker
Menara Kuala Lumpur

**Menara Kuala Lumpur** (malayisk for «Kuala Lumpur-tårnet»; kinesisk: 吉隆坡塔), også kjent som **KL Tower**, er et kommunikasjonstårn i Kuala Lumpur. Det sto ferdig 1. mars 1995. Medregna antenna er tårnet 421 meter høyt, mens taket på hovedplattformen befinner seg 335 meter over bakken. Tårnet er, sammen med Petronas Towers, et av de mest kjente landemerkene i Kuala Lumpur.

## Eksterne lenker
* 
* Menara Kuala Lumpur hos Emporis
* Menara Kuala Lumpur hos Structurae
Dataran Merdeka

**Dataran Merdeka** (malayisk for «Uavhengighetsplassen»; jawi: داترن مرديک) er en plass foran Sultan Abdul Samad-bygninga i sentrum av det koloniale distriktet i Kuala Lumpur. Det meste av plassen er en åpen gresslette, og var opprinnelig cricketbanen til Selangor Club (nå Royal Selangor Club). Klubbens lokaler fra 1884, som er bygd i tudorstil, ligger langs den vestlige enden av plassen. Plassen fikk det navnet den har i dag, 1. januar 1990. Ved Dataran Merdeka står det en 95 meter høy flaggstang med Malaysias flagg, som hevdes å være verdens høyeste flaggstang. Sør for plassen er bygninga til det tidligere nasjonalmuseet, og i nord ligger St. Marys anglikanske katedral. Feiringa av Malaysias uavhengighetsdag foregår på plassen hvert år 31. august.

## Referanser


## Eksterne lenker
* 
* We!Come Kuala Lumpur – Dataran Merdeka
Circuit de Lorraine

**Circuit de Lorraine** er et fransk etapperitt i landeveissykling som arrangeres hvert år i mai. Rittet har blitt arrangert siden 1956. Rittet er av UCI klassifisert med 2.1 og er en del av UCI Europe Tour. 

## Vinnere

## Eksterne lenker
*
Bureau of Economic Analysis

**Bureau of Economic Analysis** (**BEA**) er et forvaltningsorgan i Handelsdepartementet som produserer økonomisk statistikk, herunder USAs bruttonasjonalprodukt.

BEA ble etablert 1. januar 1972. Hovedkontoret ligger i Washington, DC.

## Eksterne lenker
*
BEA

**BEA** kan bety:
* Bureau of Economic Analysis, amerikansk forvaltningsorgan for økonomisk statistikk
* Bureau d’enquêtes et d’analyses pour la sécurité de l’aviation civile, fransk havarikommisjon for luftfart
* Bureau d'enquête et d'analyse pour la sécurité de l'aviation civile, senegalesisk havarikommisjon for luftfart
Jensen’s Bøfhus

**Jensens Bøfhus** er en dansk restaurantkjede med 34 restauranter i Danmark, ni i Sverige, én i Norge og én i Tyskland. I Danmark er der én eller flere restauranter i de fleste større byer. Virksomheten, som formelt heter Danske Familierestauranter A/S, omsetter for mere enn 700 millioner kroner i året og beskjeftiger over 1&nbsp;700 ansatte. Jensen’s Bøfhus har mere enn fem millioner gjester årlig.

I Sverige er der restauranter i Borås, Malmö, Jönköping, Örebro, Västerås, Göteborg og to i Stockholm. I 2007 åpnet Jensen’s Bøfhus i Lübeck i Tyskland. Den heter bare Bøfhus. Kjeden planlegger å åpne flere restauranter i Tyskland.

Kjedens historie begynte i 1984 med restauranten Bøf España i Århus. Navnet ble i takt med ekspansjon i 1990 endret til Jensen’s Bøfhus. På det tidspunkt hadde kjeden fire restauranter i Danmark. Navnet refererer til stifterens, Palle Skov Jensens, etternavn. Kjeden insisterer på å stave restaurantenes navn *Jensen’s Bøfhus* i stedet for det korrekte Jensens Bøfhus, formentlig for å virke internasjonalt orientert. Omkring årtusenskiftet begynte firmaet å selge produkter i detaljhandelen: spareribs, sauser og coleslaw-salat – alle under navnet Jensen.

Kjedens hovedkontor ligger ved Fruens Bøge i Odense ved en av kjedens restauranter.

## Referanser


## Eksterne lenker
*
Alessandro Malaguti

**Alessandro Malaguti** (født 22. september 1987) er en italiensk profesjonell landeveissyklist.

## Meritter

;2009
:Grand Prix San Giuseppe
;2011
:5. etappe, Tour d'Uruguay
;2013
:Route Adélie de Vitré

## Referanser


## Eksterne lenker
*
Fabio Felline

**Fabio Felline** (født 29. mars 1990 i Torino) er en italiensk, tidligere profesjonell, landeveissyklist. Han la opp etter 2024-sesongen.

## Meritter

;2010
:Sammenlagt, Circuit de Lorraine
::2. og 3. etappe
::Poengtrøya
::Ungdomstrøya
;2011
:Etappe 2a, Brixia Tour
;2012
:Giro dell'Appennino
:Memorial Marco Pantani
:2.-plass, Gran Premio Bruno Beghelli
;2013
:Etappe 1a, Settimana Internazionale & Bartali
:2. etappe, Slovenia rundt
;2015
:2. etappe, Critérium International
:2. etappe, Baskerland rundt
:GP de Fourmies
;2017
:Trofeo Laigueglia
:Prolog, Romandie rundt

## Referanser


## Eksterne lenker
*
Coleslaw

**Coleslaw** er en salat som primært består av hakket, rå kål, ofte tilsatt revet gulrot. Det finnes mange variasjoner av oppskriften også med andre råvarer som rødkål, ananas eller eple. De hakkede grønnsakene blandes normalt med en dressing bestående av vegetabilsk olje og vineddik. De fleste moderne former for coleslaw inneholder majones, men det er mange forskjellige regionale variasjoner, blant annet også med sennep iblandet. Dressingen får som regel lov til å trekke sammen med kålen i adskillige timer før retten serveres. Kålen kan enten være fintrevet, skåret i strimler eller i små terninger.

Coleslaw serveres normalt som tilbehør til grillmat, fish and chips og andre stekte retter. I det sydlige USA spesielt sammen med stekt malle. I dette området er det også en alminnelig sandwich-ingrediens, i for eksempel grillsandwich, hamburgere og pølse i brød sammen med chili og sterk sennep.

## Historie
Coleslaw ble formentlig allerede spist av de gamle romere, men den moderne form kan tidligst være oppstått i det 18. århundre, da majonesen ble oppfunnet. Navnet *coleslaw* bredte seg i det 18. århundre som en delvis oversettelse fra nederlandsk *koolsla* – en kort utgave av «*kool salade*» som betyr kål-salat. Retten ble kalt «*cold slaw*» (kald *slaw*) i England frem til ca. 1860, da man gjeninnførte uttrykket *cole* som altså kunne bety kål (latin: *colis*, nederlandsk: *kool*).
Harald Kryvi

**Harald Kryvi** (født 25. juli 1944) er en norsk zoolog, professor og kunstner.

Etter cand.real. i zoologisk anatomi 1970 og dr.philos. på haiens anatomi 1978 var han først førsteamanuensis før han i 1982 endelig ble  professor i samme fag ved Universitetet i Bergens Institutt for Biologi. Han er leder for forskergruppen for *vertebratevolusjon og utvikling* (se vertebrater) og har også vært  professor II i human anatomi ved fysioterapi-studiet ved Høgskolen i Bergen. Kryvi har forsket på fiskens makro- og mikroanatomi, mest om skjelettet, men også om fiskeyngelens tidlige utvikling (embryo) og hvordan fiskene er i slekt med hverandre (fylogeni). Han har også studert grafisk bildeteknikk og blitt kjent for sine anatomiske kobberstikk. Kryvi var en av tre forskere som i 2010 undersøkte Wikipedias kvalitet. Kryvi satt i styret til Akvariet i Bergen i 17 år, hvorav 5 år som formann (2002-2007).

## Utmerkelser
* Bonnevieprisen 2013
* Meltzerprisen 2011
## Referanser
Erik Egeland

**Erik Egeland** (født 21. juli 1921 i Aker, død 19. mars 1996 i Bærum) var en norsk journalist, forfatter, avistegner og billedkunstner.

Egeland vokste opp på Bekkelaget og Frogner. Han ble uteksaminert fra Oslo handelsgymnasium i 1941 og studerte deretter hos maleren Carl von Hanno (1901–1953) ved Statens Håndverks- og Kunstindustriskole. Våren 1945 tok han examen artium ved Haagaas Artiumskursus.

Han startet så i *[[Morgenbladet]]*, der han først var nattassistent. Etter et opphold ved Fresno College i USA ble han i 1948 medarbeider ved *Morgenbladets* kontor i London. I 1950-årene forlot han *Morgenbladet* igjen for å studere ved malerskolen Académie Julian i Paris. Da han kom tilbake til Norge ble han redaksjonssekretær i *[[Billedbladet NÅ]]*, før han vendte tilbake til *Morgenbladet*. Sammen med kurator Reidar Revold (1918–1973) bidro han til etableringen av Riksgalleriet. Fra 1955 til 1958 var han formann for Oslo kunstforening.

Fra 1960 var han kulturredaktør i *Morgenbladet*. Han var formann i Oslo Riksmålsforening 1965–1967. Fra 1970 var han journalist og kunstkritiker i *[[Aftenposten]]*. Han utgav biografier om Kai Fjell og Jakob Weidemann i 1977 og 1978. Han var medlem av Det Norske Akademi for Språk og Litteratur og fra 1980 involvert i barnekunst som stifter og styreleder i Stiftelsen Barnas Historie, Kunst og Kultur.

Han var sønn av direktør John Oscar Egeland (1891–1985) og Eva Barthea Puntervold Winther (1896–1969). Gift med Gunn Bergve og far til journalisten John Olav Egeland (født 1951) og filmklipper Einar Egeland (født 1956). Han var oldebarn av skipsreder Tønnes Puntervold.

## Utgivelser
:*Se [http://www.nb.no/nbsok/search?searchString=creator:%22Egeland,%20Erik%22&page=0 digitaliserte bøker] hos [[Nasjonalbiblioteket]]*

## Referanser
L’amant statue

***L'amant statue*** er en opera i en akt av komponisten Nicolas Dalayrac med en fransk libretto av Fouques Desfontaines. Operaen hadde premiere på Fontainebleau slott 4. august 1785 i nærvær av Ludvig XVI av Frankrike.

## Roller

## Diskografi
**L'amant statue* med dirigent Michael Cook og Orchestre du Festival de Saint-Céré. Ensemblet innbefattet: Elisabeth Duval (Célimène), Jean-Pierre Chevalier (Dorval), Florence Launay (Rosette), og Francis Dudziak (Frontin). Innspillingen er fra en oppsetning live 8. august 1985. Den er utgitt på merket Ariane-Scalen.

## Referanser
Circuit Franco-Belge

**Circuit Franco-Belge** er et belgisk sykkelritt som arrangeres hvert år i oktober. Rittet har blitt arrangert siden 1924. Rittet er fra 2016 et endagsritt og er av UCI klassifisert med 1.1, som en del av UCI Europe Tour. 

## Vinnere

## Eksterne lenker
*
Corning Museum of Glass

**Corning Museum of Glass** i Corning i delstaten New York i USA er et museum for glass og glasskunst, og ble etablert i 1951. Museet ble etablert av Corning Glass Works, senere Corning Incorporated, men har siden vært uavhengig av sine stiftere. Det har som formål å utvide verdens forståelse av glass. Museumsbygningen ble i 2007 kåret som nr. 136 av USAs 150 mest populære bygninger.

## Innkjøpte norske kunstnere
Museet har arbeider av en rekke norske kunstnere:
* Arne Jon Jutrem
* Willy Johansson
* Haakon Bjørklid
* Inger Magnus
* Benny Motzfeldt
* Gerd Slang

## Referanser


## Eksterne lenker
*
Wilhelmplatz

**Wilhelmplatz** var en plass som lå der **Mohrenstraße 67** nå befinner seg, i bydelen Mitte i Berlin, på hjørnet av Wilhelmstraße og Voßstraße. En rekke framtredende bygninger ble reist rundt plassen, blant annet det gamle rikskanselliet (tidligere Palais Schulenburg), finansdepartementet og Hotel Kaiserhof, bygget i 1875. Plassen ga navn til en av stasjonene på Berlins undergrunnsbane, som i dag heter Mohrenstraße undergrunnsstasjon. 

Plassen ble anlagt i 1721 i forbindelse med utviklingen og utvidelsen av Friedrichstadt, og fikk navnet Wilhelmplatz i 1749 etter Fredrik Vilhelm I av Preussen som også ga navn til den tilliggende Wilhelmstrasse. Den fikk sin første bygning i 1737 med *Ordenspalais* - sete for Johanniter-ordenen - på plassens nordside. 

På vestsiden ble the Palais Schulenburg reist i Wilhelmstrasse 77 (i dag nr. 93) i årene 1736-39; fra 1795 var bygget overtatt av Radziwiłł-prinsene og ble da hetende Palais Radziwill. De polske prinsene fikk besøk av folk som dikteren Goethe, komponistene Frederic Chopin og Felix Mendelssohn og vitenskapsmennene Wilhelm og Alexander von Humboldt. Senere ble palasset også møtested for polske politikere innvalgt i det prøyssiske parlamentet.

Under det nasjonalsosialistiske styret ble *Ordenspalais* sete for propagandaministeriet, og Albert Speer fikk i oppdrag å bygge det nye rikskanselliet på den andre siden av plassen. Bygningene ble sterkt ødelagt av allierte bombeangrep under andre verdenskrig.

30. november 1949 ble Wilhelmplatz omdøpt til **Thälmannplatz** etter kommunisten Ernst Thälmann (1886-1944) som omkom i Buchenwald. Den østtyske statslederen Walter Ulbricht uttalte under navneseremonien: «*Av en krigshisser-plass er det blitt et [[symbol]] på det fredselskende, gjenoppbyggende Berlin.*» I 1980-årene ble plassen bebygget med boligblokker.

## Referanser


## Eksterne lenker
* 
* 3D-rekonstruering av bygningene med bygningshistorien